21. ΠΡΟΕΔΡΙΚΟ ΔΙΑΤΑΓΜΑ της 3/8 Σεπτ. 1983 (ΦΕΚ Δ΄ 393) Προσδιορισμός της Ειδικής Εισφοράς Αυθαιρέτου και σχετικές διαδικασίες. ΄Εχοντας υπόψη: 1.Τις διατάξεις του Νόμ. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδικότερα των άρθρ. 15 παρ. 5, 16 παρ. 3 και 18 παρ. 1 και 8. 2.Την απόφαση αριθ. 11355/82 (ΦΕΚ 474/82 τ.Β΄) «Ανάθεση αρμοδιοτήτων στους Υφυπουργούς Οικονομικών». 3.Την υπ’ αριθ. 500/1983 γνωμοδότηση του Συμβουλίου της Επικρατείας, με πρόταση του Υπουργού Χωροταξίας, Οικισμού και Περιβάλλοντος και του Υφυπουργού Οικονομικών, αποφασίζουμε: Εκτίμηση αξίας αυθαιρέτου κτίσματος ή κατασκευής ΄Αρθρ.7.-1.Μετά την έγκριση της Πολεοδομικής Μελέτης για μια περιοχή που εντάσσεται σε σχέδιο σύμφωνα με τις διατάξεις του Νόμ. 1337/1983 η αρμοδία υπηρεσία διαβιβάζει στις Επιτροπές του άρθρ. 6 του δ/τος αυτού όλες τις δηλώσεις του άρθρ. 15 του Νόμ. 1337/1983 που έχουν υποβληθεί για αυ(Μετά τη σελ. 320,30) Σελ. 320,31 Τεύχος ΣΤ61-Σελ. 113 Αυθαίρετες κατασκευές 23.Δ.ε.21 θαίρετα μέσα στην περιοχή της εγκεκριμένης μελέτης και βάσει των στοιχείων της μελέτης και όλων των άλλων στοιχείων που διαθέτει, επισημαίνει ιδιαίτερα στις περιπτώσεις των ακινήτων που α)δεν βρίσκονται μέσα σε οικοδομήσιμους χώρους της εγκεκριμένης μελέτης και συνεπώς δεν μπορεί να εξαιρεθούν οριστικά από την κατεδάφιση (άρθρ. 15 απρ. 2 του Νόμ. 1337/1983), β)είναι ενδεχόμενο να εφαρμοστούν σ’ αυτά οι διατάξεις της παρ. 1 του άρθρ. 16 του Νόμ. 1337/1983 και συνεπώς μπορεί επίσης να μην εξαιρεθούν οριστικά από την κατεδάφιση και γ)τις τυχόν γνωστές περιπτώσεις ακινήτων μέσα στην περιοχή για την οποία δεν έχουν υποβληθεί όλες οι προβλεπόμενες από την ανωτέρω διάταξη δηλώσεις. 2.Η προηγούμενη παράγραφος εφαρμόζεται ανάλογα και για τα αυθαίρετα της περιοχής για τα οποία έχουν υποβληθεί οι δηλώσεις του Νόμ. 720/1977 και οι ιδιοκτήτες του έχουν πάρει οριστικά τίτλο του Νόμ. 720/1977. 3.Η απόφαση που εκδίδεται από τον Νομάρχη για εξαίρεση ή όχι από την κατεδάφιση του αυθαιρέτου ανακοινώνεται στον οικείο Δήμο ή Κοινότητα για τη γνωστοποίησή της στους ενδιαφερομένους δια της Αστυνομικής Αρχής. Το κατά τα παραπάνω τρίτο μέρος της ειδικής εισφοράς εφόσον δεν υπερβαίνει τις 20.000 δρχ. καταβάλλεται εφάπαξ. Εάν το ποσό της Ειδικής Εισφοράς είναι μεγαλύτερο των 20.000 δρχ. καταβάλλεται από τον υπόχρεο σε 6 ίσες μηνιαίες δόσεις από τις οποίες η πρώτη μέσα στον επόμενο μήνα από τη βεβαίωση της ειδικής εισφοράς στο Δημόσιο Ταμείο. Σε περίπτωση που το τρίτο μέρος της ειδικής εισφοράς εξοφληθεί ολόκληρο μέσα στην προθεσμία καταβολής της πρώτης δόσης παρέχεται έκπτωση ποσοστού 10%. 4.Για όσα αυθαίρετα έχουν υποβληθεί οι δηλώσεις του Νόμ. 720/1977 και η απόφαση του Νομάρχη τα έκρινε ως εξαιρούμενα από την κατεδάφιση δεν γίνεται βεβαίωση της ειδικής εισφοράς αυθαιρέτου του Νόμ. 1337/1983 αλλά η εισφορά βεβαιώνεται σύμφωνα με τις διατάξεις του Νόμ. 720/1977. Στις περιπτώσεις των αυθαιρέτων, που είχαν δηλωθεί με το Νόμ. 720/1977 και δεν εξαιρούνται της κατεδάφισις με την απόφαση του Νομάρχη γίνεται συμψηφισμός της εισφορά του Νόμ. 720/77 στα έξοδα κατεδάφησις. 5.Για όσα αυθαίρετα έχουν υποβληθεί οι δηλώσεις του άρθρ. 15 του Νόμ. 1337/1983 και η απόφαση του Νομάρχη έκρινε ότι δεν μπορεί να εξαιρεθούν από την κατεδάφιση, δεν γίνεται βεβαίωση του τρίτου μέρους της εισφοράς και εφαρμόζονται οι ισχύουσες διατάξεις για την κατεδάφισή τους. Σελ. 320,32 Τεύχος ΣΤ61- Σελ. 114 Καταλογισμός εξόδων κατεδάφισης ΄Αρθρ.8.-1.Σε όσες περιπτώσεις η κατεδάφιση αυθαιρέτου γίνεται από την αρμόδια Πολεοδομική Αρχή, ή με μέριμνα αυτής σύμφωνα με τις διατάξεις του άρθρ. 17 παρ. 5 του Νόμ. 1337/1983 τα σχετικά έξοδα καταλογίζονται σε βάρος του ή των υποχρέων, με σχετική απόφαση του Προϊσταμένου της αρμόδιας Υπηρεσίας, ή του νόμιμα εξουσιοδοτούμενου από αυτόν Τμηματάρχη της και βεβαιώνεται στο αρμόδιο Δημόσιο Ταμείο, εισπράττεται ως Δημόσιο έσοδο και αποδίδεται ολόκληρο στο Ε.Τ.Ε.Ρ.Π.Σ. Τα κατά τα παραπάνω έξοδα κατεδάφισης καταβάλλονται από τον υπόχρεο εφάπαξ. 2.Τα έξοδα κατεδάφισης υπολογίζονται με βάση τον αριθμό των μελών του συνεργείου κατεδάφισης, το χρόνο απασχόλησης και τα ημερομίσθιά τους, όπως αυτά καθορίζονται από την οικεία Τιμαριθμική Επιτροπή και για το αντίστοιχο τρίμηνο, εντός του οποίου πραγματοποιήθηκε η κατεδάφιση. Επίσης υπολογίζονται και τα έξοδα της συμμετοχής αυτοκινήτων μεταφοράς του συνεργείου καθώς και της λειτουργίας τυχόν χρησιμοποιηθέντων μηχανημάτων. 23.Δ.ε.21 Αυθαίρετες κατασκευές ΄Αρθρ.9.-Αυθαίρετα της παρ. 1 του άρθρ. 15, που δεν θα δηλωθούν εμπρόθεσμα. 1.Για τα αυθαίρετα της παρ. 1 του άρθρ. 15 του Νόμ. 1337/1983, για τα οποία δεν θα υποβληθούν εμπρόθεσμα οι σχετικές δηλώσεις επιβάλλεται, σύμφωνα με τις διατάξεις της παρ. 7 του άρθρ. 18, ως διοικητική ποινή το διπλάσιο του συνολικού ποσού της ειδικής εισφοράς, που θα πλήρωναν αν είχαν δηλωθεί εμπρόθεσμα. Ο διπλασιασμός εφαρμόζεται για ολόκληρο το αυθαίρετο έστω και αν μόνο μέρος των εργασιών έχει γίνει πριν από την 31.1.1983. 2.Η πιο πάνω εισφορά είναι απαιτητή από τη λήξη της προθεσμίας της δήλωσης του άρθρ. 15 του Νόμ. 1337/1983 και εισπράττεται έντοκα με τις διατάξεις περί εισπράξεως δημοσίων εσόδων και επιβάλλεται με απόφαση του Προϊσταμένου της αρμόδιας Πολεοδομικής Υπηρεσίας, ή του νόμιμα από αυτόν εξουσιοδοτούμενου Τμηματάρχη της Υπηρεσίας. Ο τόκος υπολογίζεται από την αρμόδια πολεοδομική υπηρεσία μέχρι την ημερομηνία σύνταξης του σχετικού τίτλου είσπραξης και συμβεβαιώνεται με το ποσό της πιο πάνω εισφοράς. Η απόφαση αυτή εκδίδεται μετά τον οριστικό χαρακτηρισμό του κτίσματος ως αυθαιρέτου και περιλαμβάνει ανάλυση υπολογισμού της αξίας του αυθαιρέτου κατά το άρθρ. 1 του παρόντος Δ/τος. 3.Η πιο πάνω απόφαση κοινοποιείται διά του αρμοδίου Αστυνομικού Τμήματος στον υπόχρεο, ο οποίος δικαιούται να υποβάλλει ένσταση κατά της απόφασης εντός ανατρεπτικής προθεσμίας 10 ημερών από της κοινοποίησής της σ’ αυτόν. Η ένσταση, στην οποία αναγράφεται η κατοικία του ενισταμένου καθώς και του τυχόν αντίκλητού του και στην οποία γίνονται όλες οι κοινοποιήσεις, επιδίδεται απ’ ευθείας στην αρμόδια Πολεοδομική Υπηρεσία, εάν δε ο ενιστάμενος κατοικεί εκτός της έδρας της μπορεί να την καταθέσει στο αστυνομικό τμήμα της κατοικίας του. ΄Οταν η ένσταση κατατίθεται απ’ ευθείας στην αρμόδια Πολεοδομική Υπηρεσία, αυτή σημειώνει πάνω στην ένσταση και ανακοινώνει αμέσως στον καταθέτοντα την ημέρα, την ώρα και τον τόπο της συζήτησής της. ΄Οταν η ένσταση περιέρχεται δια της αστυνομικής αρχής στην αρμόδια Πολεοδομική Υπηρεσία, αυτή προσδιορίζει αμέσως την ημέρα, την ώρα και τον τόπο συζήτησης και τα γνωστοποιεί στον ενιστάμενο με έγγραφο που επιδίδεται από την αρμόδια Αστυνομική Αρχή, η οποία υποχρεούται στην περίπτωση αυτή να στείλει το ταχύτερο στην αρμόδια πολεοδομική υπηρεσία τα σχετικά αποδεικτικά επιδόσεως. Η υποβολή ένστασης αναστέλλει την εκτέλεση της κοινοποιηθείσης απόφασης. Επί των ενστάσεων, αποφαίνεται οριστικά με αιτιολογημένη απόφασή του το αρμόδιο Συμβούλιο Χωροταξίας, Οικισμού και Περιβάλλοντος. Κατά τη συζήτηση της ένστασης μπορεί να παρίσταται για να εκθέσει τις απόψεις του ο υποβάλων την ένσταση ή ο πληρεξούσιός του. Αυτός αποχωρεί από τη συνεδρίαση του Συμβουλίου κατά τη λήψη της απόφασης. Το Συμβούλιο μπορεί να αναβάλει μόνο μια φορά τη λήψη απόφασής του για να κάμει τυχόν αυτοψία ένα μέλος του, που ορίζεται από αυτό, ανακοινώνει δε κατά τη συζήτηση αυτή τη νέα ημέρα συζήτησης, η οποία δεν μπορεί να γίνει νωρίτερα από 15 ημέρες και αργότερα από 30. Η επί της ένστασης απόφαση των Συμβουλίων υπογράφεται από τον Πρόεδρό τους και τον εκτελούντα χρέη Γραμματέως τους και κοινοποιείται σε αντίγραφο στον υποβάλοντα την ένσταση δια της Αστυνομικής Αρχής, η οποία αποστέλλει το αποδεικτικό επίδοσης στην αρμόδια Πολεοδομική Υπηρεσία. Η απόφαση επιβολής της εισφοράς γίνεται οριστική είτε μετά την έκδοση και κοινοποίηση της τυχόν απορριπτικής απόφασης του αρμοδίου Συμβουλίου Χωροταξίας, Οικισμού και Περιβάλλοντος επί τυχόν υποβληθείσης ένστασης είτε μετά την άπρακτη παρέλευση της κατά τα παραπάνω τασσομένης προθεσμίας για υποβολή ένστασης. 4.Μετά την κατά τα ανωτέρω οριστική υποβολή της εισφοράς, το αντίστοιχο ποσό βεβαιώνεται στο αρμόδιο Ταμείο, εισπράττεται ως Δημόσιο έσοδο και αποδίδεται ολόκληρο στο Ε.Τ.Ε.Ρ.Π.Σ. Η κατά τα παραπάνω εισφορά καταβάλλεται σε έξη (6) ίσες μηνιαίες δόσεις από τις οποίες η πρώτη μέσα στον επόμενο μήνα από τη βεβαίωσή της στο Δημόσιο Ταμείο. Σε περίπτωση που η οφειλόμενη εισφορά εξοφληθεί ολόκληρη μέσα στην προθεσμία καταβολής της πρώτης δόσης παρέχεται έκπτωση ποσοστού 10%. 5.Αν ο ιδιοκτήτης του αυθαιρέτου το κατεδαφίσει οικειοθελώς μέσα σε προθεσμία 20 ημερών από την σχετική ειδοποίησή του από την αρμόδια Πολεοδομική Υπηρεσία και το γνωστοποιήσει πριν από την παρέλευση της προθεσμίας αυτής, τότε η επιβαλλόμενη διπλάσια εισφορά περιορίζεται στο απλό. Αρμοδιότητες Δήμων ή Κοινοτήτων ΄Αρθρ.10.-΄Οπου η αρμοδιότητα των αυθαιρέτων κτισμάτων ή κατασκευών ασκείται από Δήμο ή Κοινότητα, η διαδικασία του παρόντος Π.Δ/τος τηρείται από την αρμόδια Τεχνική Υπηρεσία του Δήμου ή της Κοινότητας. ΄Οπου Πολεοδομική Υπηρεσία νοείται για την εφαρμογή του παρόντος άρθρου η Τεχνική Υπηρεσία του Δήμου ή της Κοινότητας. Οι Επιτροπές κρίσεως αυθαιρέτων είναι οι ίδιες Επιτροπές του άρθρ. 6 του παρόντος Δ/τος. ΄Αρθρ.11.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Χωροταξίας, Οικισμού και Περιβάλλοντος, αναθέτουμε τη δημοσίευση και εκτέλεση του παρόντος Δ/τος. (Μετά τη σελ. 320,32) Σελ. 320,33 Τεύχος ΣΤ61-Σελ. 115 Αυθαίρετες κατασκευές 23.Δ.ε.21 ΄Αρθρ.1.-1.Η συμβατική αξία του αυθαιρέτου για την επιβολή της ειδικής εισφοράς αυθαιρέτου που προβλέπεται από το άρθρ. 18 του Νόμ. 1337/1983, υπολογίζεται με εφαρμογή της τιμής μονάδος όγκου της κατασκευής, που χρησιμοποιείται για έκδοση οικοδομικής άδειας κατά το χρόνο υποβολής της πρώτης δήλωσης του άρθρ. 15 (παρ. 4) του Νόμ. 1337/1983. 2.Η πιο πάνω συμβατική αξία του αυθαίρετου πολλαπλασιάζεται επί 1,0 ή 1,2 ή 2,0 αντίστοιχα για απλή ή συνήθη ή πολυτελή κατασκευή. 3.α)Απλή κατασκευή είναι ισόγειο κτίριο απλούστατης εσωτερικής διάταξης με στοιχειώδεις εγκαταστάσεις. β)Συνήθης κατασκευή είναι κτίριο απλής λειτουργίας, και εσωτερικής διάταξης με συνήθεις εγκαταστάσεις. γ)Πολυτελής κατασκευή είναι κτίριο που η λειτουργία του, η εσωτερική του διάταξη, η κατασκευή του και οι εγκαταστάσεις του ανταποκρίνονται σε αυξημένες απαιτήσεις ή είναι κτίριο σύνθετης λειτουργίας που ανταποκρίνεται σε αυξημένες τεχνικές ή καλλιτεχνικές απαιτήσεις. 4.Ο υπολογισμός της συμβατικής αξίας είναι δυνατό να γίνει με βάση αναλυτικούς υπολογισμούς και τρέχουσες τιμές, εφόσον το επιθυμεί ο υπόχρεος και επιτρέπεται από τις ισχύουσες διατάξεις. Στην περίπτωση αυτή η αξία του αυθαιρέτου δεν πολλαπλασιάζεται με τους συντελεστές που αναφέρονται στην παρ. 2 του παρόντος άρθρου. (Μετά τη σελ. 320,28) Σελ. 320,29 Τεύχος ΣΤ61- Σελ. 111 Αυθαίρετες κατασκευές 23.Δ.ε.20-21 5.Σε περίπτωση μη τελειωμένου κτίσματος ή κατασκευής η κατά τα παραπάνω καθοριζομένη αξία μειώνεται ανάλογα. 6.Η αρμόδια Πολεοδομική Υπηρεσία μπορεί, όπου συντρέχει περίπτωση, να διορθώσει τους σχετικούς υπολογισμούς, για τον προσδιορισμό της αξίας για την επιβολή της ειδικής εισφοράς. Κατηγορίες κτισμάτων για την επιβολή της ειδικής εισφοράς αυθαιρέτων ΄Αρθρ.2.-Για την επιβολή της ειδικής εισφοράς αυθαιρέτου, τα αυθαίρετα κτίσματα ή κατασκευές διακρίνονται στις ακόλουθες κατηγορίες: 1.Κατηγορία Α στην οποία υπάγονται: α)Η κύρια κατοικία του ιδιοκτήτη. β)Βοηθητικά κτίσματα μέχρι εμβαδού 60 τ.μ. γ)Αγροτικής χρήσης υπόστεγα, αποθήκες και σταύλοι. δ)Υπόγεια, στα οποία έγινε αλλαγή χρήσης μη επιτρεπομένης και τα οποία χρησιμοποιούνται από τον ιδιοκτήτη της. 2.Κατηγορία Β στην οποία υπάγονται οικοδομές κάθε χρήσης εκτός των χρήσεων των οικοδομών που υπάγονται στις κατηγορίες Α και Γ καθώς και τα κτίσματα στα οποία έγινε αλλαγή χρήσης μη επιτρεπομένης, πλην όμως μετατράπηκαν από πλευράς χρήσης σε κτίσματα της κατηγορίας Β και δεν υπάγονται στην περίπτωση δ της κατηγορίας Α. 3.Κατηγορία Γ στην οποία υπάγονται κτίρια ξενοδοχείων, ενοικιαζομένων δωματίων με άδεια του ΕΟΤ, συγκροτήματα υπό μορφή οικίσκων (BANGALOWS) εγκαταστάσεως κέντρων παραθερισμού (κάμπινγκς) καθώς και τα κτίσματα στα οποία έγινε αλλαγή χρήσης μη επιτρεπομένης πλην όμως μετατράπηκαν από πλευράς χρήσης σε κτίρια της κατηγορίας Γ και δεν υπάγονται στην περίπτωση δ της κατηγορίας Α. Κλιμάκωση ποσοστού ειδικής εισφοράς ΄Αρθρ.3.-1.Το συνολικό ποσό της ειδικής εισφοράς αυθαιρέτου κτίσματος ή κατασκευής για το οποίο υποβάλονται εμπρόθεσμα οι δηλώσεις του άρθρ. 15 του Νόμ. 1337/1983 καθορίζεται ως ποσοστό της αξίας του αυθαιρέτου όπως αυτή προσδιορίζεται στο άρθρ. 1 του παρόντος δ/τος, κατά τις ακόλουθες διακρίσεις: α)Για αυθαίρετα κτίσματα μέχρι συνολικής επιφανείας 50 τ.μ. ή για τα πρώτα 50 τ.μ. ιδιοκτησίας μεγαλύτερης επιφάνειας σε 0,10 ή 0,20 ή 0,40 της αξίας αντίστοιχα για ιδιοκτησίες της κατηγορίας Α΄ ή Β΄ ή Γ΄. Σελ. 320,30 Τεύχος ΣΤ61-Σελ. 112 β)Για τα επόμενα (πέρα από τα 50 τ.μ.) 50 τ.μ. της ιδιοκτησίας σε 0,15 ή 0,30 ή 0,60 της αξίας αντίστοιχα για ιδιοκτησίες της κατηγορίας Α΄ ή Β΄ ή Γ΄. γ)Για τα επόμενα (πέρα από τα 100 τ.μ.) 50 τ.μ. της ιδιοκτησίας σε 0,25 ή 0,60 ή 1,00 της αξίας αντίστοιχα για ιδιοκτησίες της κατηγορίας Α΄ ή Β΄ ή Γ΄. δ)Για τα επόμενα (πέρα από τα 150 και μέχρι 500 τ.μ.) 350 τ.μ της ιδιοκτησίας σε 0,50 ή 1,00 ή 1,50 της αξίας αντίστοιχα για ιδιοκτησίες της κατηγορίας Α΄ ή Β΄ ή Γ΄. ε)Για το υπόλοιπο εμβαδό της ιδιοκτησίας (πέρα από τα 500 τ.μ.) σε 0,50, 1,80 και 2,20 της αξίας αντίστοιχα για ιδιοκτησίες της κατηγορίας Α΄ ή Β΄ ή Γ΄. 2.Οι παραπάνω συντελεστές πολλαπλασιάζονται επί 1,05 ή 1,15 αν ο ιδιοκτήτης της αυθαίρετης κατασκευής ή τα μέλη της οικογενείας του, όπου συνοικούν μαζί του, έχει, εκτός από το αυθαίρετο αντίστοιχα, ένα ακόμα κτίριο ή περισσότερα από ένα οπουδήποτε στη χώρα. Εξαιρούνται τα κτίρια του ιδιοκτήτη, που βρίσκονται στον οικισμό της καταγωγής του με πληθυσμό μικρότερο των 2.000 κατοίκων. 3.Για την εφαρμογή του δ/τος αυτού κτίρια που ανήκουν σε μέλη της οικογενείας θεωρούνται τα προβλεπόμενα στην παρ. 2 του άρθρ. 19 του Νόμ. 1249/82. 4.Επιφάνειες βοηθητικών κτισμάτων, όπως αποθηκών, χώρων σταθμεύσεως και λοιπών κατασκευών για την εξυπηρέτηση της κύριας οικοδομής των κατηγοριών Α΄ ή Β΄ ή Γ΄ προστίθενται στο εμβαδό της κύριας οικοδομής για τον υπολογισμό (κατά την παρ. 1 του παρόντος άρθρου) της ειδικής εισφοράς. ΄Οταν οι βοηθητικοί αυτοί χώροι έχουν επιφάνεια μεγαλύτερη των 60 τ.μ. υπολογίζονται σαν ανεξάρτητα κτίρια και έχουν τότε εφαρμογή επί πλέον οι διατάξεις της παρ. 2 του παρόντος άρθρου. 5.΄Οταν μέσα στο ίδιο οικόπεδο υπάρχουν αυθαίρετα κτίρια διαφορετικών χρήσεων, τότε η ειδική εισφορά υπολογίζεται χωριστά για κάθε κτίριο και ανάλογα με την κατηγορία, στην οποία υπάγεται το κάθε κτίριο έχουν δε επί πλέον εφαρμογή και οι διατάξεις της παρ. 2΄ του παρόντος άρθρου. 23.Δ.ε.21 Αυθαίρετες κατασκευές Στοιχεία που συνοδεύουν τη συμπληρωματική δήλωση αυθαιρέτου ΄Αρθρ.4.-Η προβλεπόμενη από την παρ. 5 του άρθρ. 15 του Νόμ. 1337/1983 συμπληρωματική δήλωση αυθαιρέτου που συντάσσεται από αρμόδιο Τεχνικό, συνοδεύεται εκτός από τα στοιχεία που ορίζει η ανωτέρω διάταξη και από: α)Τον υπολογισμό της αξίας του αυθαιρέτου κτίσματος ή κατασκευής που γίνεται υπεύθυνα από τον ανωτέρω τεχνικό, σύμφωνα με το άρθρ. 1 αυτού του Π.Δ/τος. β)Ειδική δήλωση που υπογράφεται υπεύθυνα από τον ιδιοκτήτη του αυθαιρέτου και που παρέχει όλα τα στοιχεία για τη χρήση του αυθαιρέτου και για τα άλλα κτίρια του ίδιου ιδιοκτήτη και των μελών της οικογενείας του σύμφωνα με όσα απαιτούνται από τις διατάξεις του δ/τος αυτού για τον υπολογισμό της Ειδικής Εισφοράς Αυθαιρέτου. Η δήλωση αυτή γίνεται πάνω σε ειδικό έντυπο που παρέχεται από την αρμόδια Πολεοδομική Υπηρεσία. ΄Ελεγχος των δηλώσεων ΄Αρθρ.5.-1.Η ακρίβεια των δηλώσεων του άρθρ. 15 του Νόμ. 1337/1983 μπορεί, να ελεχθεί οποτεδήποτε από την αρμόδια Υπηρεσία. ΄Ομοιος έλεγχος γίνεται για την ακρίβεια και όλων των στοιχείων που συνοδεύουν τη δήλωση. Ο πιο πάνω έλεγχος γίνεται από τρεις υπαλλήλους της αρμόδιας υπηρεσίας, εκ των οποίων ο ένας τουλάχιστον Τεχνικός κατηγορίας ΑΤ, που ορίζονται από τον Προϊστάμενό της ή τον νόμιμα εξουσιοδοτούμενο απ’ αυτόν τμηματάρχη της. 2.Με επιφύλαξη της ποινικής ευθύνης των προσώπων που έχουν υποβάλλει τις σχετικές δηλώσεις, αν σημειωθούν ανακρίβειες ή σφάλματα οφειλόμενα σε συγνωστή πλάνη, ή αμφιβολία ή προκύπτουν μεγέθη που δεν εξέρχονται από τα ανεκτά όρια ακριβείας των μετρήσεων και ως τέτοια θεωρούνται ποσοστά μέχρι πέντε τοις εκατό (0,05) σε εμβαδόν γίνεται συμπληρωματική βεβαίωση για το προκύπτον επί πλέον ποσό της ειδικής εισφοράς στο Δημόσιο Ταμείο από την αρμόδια Πολεοδομική Υπηρεσία. Σε περίπτωση μη ανεκτής, κατά τα πιο πάνω, διαφοράς μεταξύ δηλώσεων και πραγματικότητας, εκτός από την ποινική δίωξη των δηλούντων, το επί πλέον τμήμα αυθαιρέτου θεωρείται ως μη εμπρόθεσμα δηλωθέν και ακολουθεί τις διατάξεις του άρθρ. 10 του παρόντος Π.Δ/τος. Επιτροπή κρίσεως αυθαιρέτων ΄Αρθρ.6.-1.Οι Επιτροπές που προβλέπονται από την παρ. 3 του άρθρ. 16 του Νόμ. 1337/1983 συγκροτούνται για κάθε γειτονιά όπως αυτές προσδιορίζονται από το Γενικό Πολεοδομικό Σχέδιο που δεν υπάρχει Γενικό Πολεοδομικό Σχέδιο οι Επιτροπές μπορεί να συγκροτούνται και για ευρύτερη περιοχή μέσα στα διοικητικά όρια ενός Δήμου ή μιας Κοινότητας. 2.Για τη συγκρότηση των Επιτροπών ο οικείος Νομάρχης ορίζει έναν υπάλληλο της αρμόδιας, από τη θέση του αυθαιρέτου, πολεοδομικής νομαρχιακής υπηρεσίας με τον αναπληρωτή του, το οικείο Δημοτικό ή Κοινοτικό Συμβούλιο ένα εκπρόσωπο της γειτονιάς ή της περιοχής του αυθαιρέτου με τον αναπληρωτή του και το τοπικό ή περιφερειακό τμήμα του Τεχνικού Επιμελητηρίου της Ελλάδος, ένα εκπρόσωπό του με τον αναπληρωτή του. Ο Νομάρχης μπορεί να τάξει προθεσμία στους πιο πάνω φορείς για να υποδείξουν τους εκπροσώπους τους. Ο εκπρόσωπος του ΤΕΕ όπως και ο οριζόμενος από το Νομάρχη υπάλληλος της αρμόδιας πολεοδομικής νομαρχιακής υπηρεσίας μπορεί να είναι οι ίδιοι για τις επιτροπές περισσοτέρων γειτονικών του ίδιου ή και διαφόρων Δήμων ή Κοινοτήτων. 3.Η Επιτροπή συγκροτείται με απόφαση του Νομάρχη που ορίζει και τον Πρόεδρο και τον αναπληρωτή του. Ο πρόεδρος συγκαλεί την επιτροπή και διευθύνει τις συνεδριάσεις. 4.Η Επιτροπή συνέρχεται στα γραφεία της αρμόδιας πολεοδομικής υπηρεσίας που της παρέχει και την απαιτούμενη γραμματειακή εξυπηρέτηση. Ο Νομάρχης μπορεί να ορίσει και υπαλλήλους άλλης υπηρεσίας για το σκοπό αυτό ή να ορίσει την παροχή των πιο πάνω υπηρεσιών από τον αρμόδιο Δήμο ή Κοινότητα. Για να επιτελέσει το έργο της η Επιτροπή διενεργεί όλες τις απαιτούμενες κατά την κρίση της αυτοψίες ή επιτόπιες εξετάσεις. 5.Η Επιτροπή βρίσκεται σε απαρτία όταν είναι παρόντα όλα τα μέλης της ή οι αναπληρωτές τους και αποφασίζει κατά πλειοψηφία. 6.Η θητεία των μελών της Επιτροπής διαρκεί μέχρι την αποπεράτωση της κρίσεως των αυθαιρέτων της περιοχής τους για τα οποία θα υποβληθούν εμπρόθεσμα οι δηλώσεις των παραγρ. 4 και 5 του άρθρ. 15 του Νόμ. 1337/1983. Αδικαιολόγητη απουσία ενός μέλους σε περισσότερες από τρεις συνεδριάσεις επιτρέπει την αντικατάστασή του και πριν τη λήξη της θητείας. Αντικατάσταση επίσης πριν τη λήξη της θητείας μπορεί να γίνει για τα μέλη που προτείνονται από το Δήμο ή την Κοινότητα και από το ΤΕΕ σε περίπτωση δημοτικών εκλογών ή εκλογών των αιρετών οργάνων του ΤΕΕ αντίστοιχα. Οριστική κρίση αυθαιρέτων που βρίσκονται μέσα σε εντασσόμενες περιοχές. Βεβαίωση της Ειδικής Εισφοράς Αυθαιρέτου 